open-index/open-wikipedia-markdown huggingface dataset:
Sabine Sun

D**'Sabine Sun**, gebuer de 15. Abrëll 1940 zu Antibes, ass eng franséisch Schauspillerin.

## Filmographie (Auswiel)
* 1961: *Le bluffeur* vum Sergio Gobbi
* 1962: *Clémentine chérie* vum Pierre Chevalier
* 1963: *Le roi du village* vum Henri Gruel
* 1963: *Les aventures de Salavin* vum Pierre Granier-Deferre
* 1963: *[[Des frissons partout]]* vum Raoul André
* 1963: *Hell is empty* vum John Ainsworth a Bernard Knowles
* 1963: *Strip-teaseuses ou ces femmes que l'on croit faciles* vum Jean-Claude Roy
* 1964: *Déclic et des claques* vum Philippe Clair
* 1964: *Les gorilles* vum Jean Girault
* 1964: *Une fille et des fusils* vum Claude Lelouch
* 1964: *[[La chasse à l'homme]]* vum Édouard Molinaro mam Jean-Paul Belmondo, Jean-Claude Brialy a Françoise Dorléac 
* 1965: *[[Les pianos mécaniques]]* vum Juan Antonio Bardem
* 1965: *[[Tant qu'on a la santé]]* vum Pierre Etaix
* 1966: *[[What's New, Pussycat ?]]* vum Clive Donner
* 1966: *[[Le roi de cœur]]* vum Philippe de Broca
* 1966: *[[Roger la Honte (Film 1966)|Roger la Honte]]*, vum Riccardo Freda
* 1966: *[[The night of the generals]]* vum Anatole Litvak
* 1967: *[[Coplan ouvre le feu à Mexico]]* vum Riccardo Freda
* 1967: *[[Le fou du labo 4]]* vum Jacques Besnard
* 1967: *[[Kommissar X - Drei grüne Hunde]]* vum Rudolf Zehetgruber
* 1967: *I fantastici tre supermen* vum Gianfranco Parolini
* 1968: *[[La femme écarlate]]*, vum Jean Valère
* 1968: *[[Se incontri Sartana prega per la tua morte]]*, vum Gianfranco Parolini
* 1969: *[[Le clan des Siciliens]]* vum Henri Verneuil
* 1969: *[[Mister Freedom]]* vum Willam Klein
* 1970: *[[L'amour, oui! mais...]]* vum Philippe Schneider
* 1970: *Désirella*, vum Jean-Claude Dague mam Jean-Claude Bouillon a Philippe Nicaud
* 1970: *De la part des copains* vum Terence Young
* 1972: *The Valachi Papers* vum Terence Young
* 1981: *Inchon* vum Terence Young
* 1983: *The Jigsaw Man* vum Terence Young
* 1988: *[[Marathon (Film 1988)|Marathon]]* vum Terence Young

## Um Spaweck
Mazeley

**Mazeley** ass eng franséisch Gemeng an de Vogesen an der Regioun Grand Est.

Duerch d'Gemeng leeft de *Ruisseau de Mazeley* e lénksen Niewefloss vun der Avière, an de *Ruisseau de Maillanpré* versickert net wäit vu Mazeley.

## Nopeschgemengen

*Gigney
*Bouxières-aux-Bois
*Oncourt
*Circourt
Moriville

**Moriville** ass eng franséisch Gemeng an de Vogesen an der Regioun Grand Est.

Duerch d'Gemeng leeft d'Baach mat dem Numm *Mori* déi hanner der Uertschaft *la Verrerie* den Numm ännert an do *Rochon* heescht. Si leeft zu Portieux an d'Musel.

## Nopeschgemengen

*Rehaincourt
*Hadigny-les-Verrières
*Zincourt
*Damas-aux-Bois

### Kuckeswäertes
*D'Kapell *Notre-Dame-des-Grâces* aus dem 16. Joerhonnert
Nomexy

**Nomexy** ass eng franséisch Gemeng an de Vogesen an der Regioun Grand Est.

D'Gemeng läit um lénksen Uwänner vun der Musel a vum Canal de l'Est. Zu Nomexy leeft d'Avière an d'Musel.

### Ernimmenswäertes

*Déi éischt Millen um Uwänner vun der Avière zu Nomexy gouf et schonn 1263. Si huet de Patere vum Priorat Aubiey gehéiert. 
:Am 19. Joerhonnert huet de Mathurin Gentilhomme, deen ass enger traditioneller Mëllerfamill aus der Vendée koum, d'Mille kaaft. Aus der Mille gouf no an no eng modern Mielfabréck déiut nach ëmmer am Besëtz vun der Famill Gentilhomme ass.
*D'neogotesch Kierch *Saints-Calixte-et-Julien*
*Zu Nomexy gëtt et nach eng Wiewerei, eng Petrolsraffinerie, an eng grouss Sandkaul.
*Nomexy ass och nach bekannt fir seng traditionell Broderien.

## Nopeschgemengen

*Châtel-sur-Moselle
*Igney
*Frizon
*Vaxoncourt

## Literatur

*Nomexy et le prieuré d'Aubiey vum Abbé C. Olivier.
Rehaincourt

**Rehaincourt** ass eng franséisch Gemeng an de Vogesen an der Regioun Grand Est.

Rehaincourt läit um ieweschte Laf vum Euron engem rietsen Niewefloss vun der Musel. Um Lieu-dit *la Tasnière* kann een eng Versickerung vun enger Baach gesinn. Den héchste Punkt an der Gemeng ass den *Hant de Lorraine* mat 391 Meter. Do steet och eng Cheminée géodésique.

E groussen Hirschbestand zitt all Joer Virwëtzeger wärend der Brunft un.

Am Zweete Weltrich hat d'Uertschaft staark ënner der preisescher Besatzung ze leiden. De 5. September 1944 ware 60 % vum Duerf a Brand gestach ginn, 51 Männer waren an Däitschland verschleeft ginn, wouvun der 32 a Lageren ëmkoumen.

## Ernimmenswäertes
*An der Uertschaft Passoncourt steet e Biergerhaus vu 1624.
*D'romanesch Kierch *Saints-Simon-et-Jude* ass vun 1834.
## Nopeschgemengen

*Moriville
*Ortoncourt
*Haillainville
*Damas-aux-Bois
Sercœur

**Sercoeur** ass eng franséisch Gemeng an de Vogesen an der Regioun Grand Est.

Sercoeur läit am Dall vum Durbion.

## Biller

Fichier:Sercœur, Mairie.jpg|D'Gemeng
Fichier:Sercœur, Église de l'Exaltation-de-la-Sainte-Croix.jpg|D'Kierch
Fichier:Map commune FR insee code 88454.png|Lokalisatioun vu Sercœur an den Nopeschgemengen


## Nopeschgemengen
*Villoncourt
*Vaudéville
*Dignonville
*Dompierre
Thaon-les-Vosges

**Thaon-les-Vosges** ass eng franséisch Gemeng an de Vogesen an der Regioun Grand Est.

Thaon-les-Vosges läit um lénksen Uwänner vun der Musel an dem Canal de l'Est, an um ëstleche Bord vum Staatsbësch *Forêt domaniale de Souche Thaon*.

D'Uertschaft huet zwéin Uschlëss un d'Nationale 57, an ass soss nach un de Stroosseverkéier ugeschloss iwwer d'Departementale D62 an D157.

Mat dem Eisebunnsnetz ass Thaon verbonne duerch d'Streck Nanzeg-Épinal.

### Geschichtleches

*Am Joer 2003 konnt d'Stat Thaon seng dausend Joer feieren.
*Duerch Thaon goung de Kiem vu Langres op Stroossbuerg, an dee vu Basel op Scarphonne.

### Ekonomie

Zu Thaon gëtt et eng grouss Fabrick vun Honeywell déi do Kompressere baut.

## Kuckeswäertes
*D'Rotonde vum Architekt J.J. Desclers, mat Extensioune vum Albert Hébrard a Molereie vum Löys Prat. 
*D'noegotesch Kierch vun 1874.
### Wien huet eppes mat Thaon ze dinn ?
*Clémentine Delait 
*D'Museksgrupp Kronos
*De Basketsveräin GET Vosges spillt an der éischter Nationaldivisioun.

## Nopeschgemengen

*Girmont
*Chavelot
*Oncourt
*Vaxoncourt
Stärewand

De **Stärewand** oder **Sonnewand** ass de stännege Stroum vu Matière, dee vun der Uwerfläch vun engem Stär ausgeet.
D'Vitess vum Wand läit no Stärentyp tëscht e puer bis zu villen 1.000&nbsp;km/s. Déi observéiert Masseverloschter reeche vun 10−14 bis 10−3 Sonnemasse pro Joer.

Et gëtt verschidde Forme vu Stärewand, déi sech duerch hiren Undriffsmechanismus ënnerscheeden.

* **Wand vu kille Stären**, wéi déi vum roude Ris, besteet aus Atomer vun neutralen Elementer a Molekülle wéi Kuelemonoxid, Silikater an änlechem. Déi stëbsräich Wandbeweegunge si mat nëmmen e puer zéng km/s relativ lues. Déi undreiwend Kraaft ass de Stralungsdrock op d'Molekülle vum Stëbs duerch Streeung. D'Masseverloschter kënne mat bis zu 10−6 Sonnemasse pro Joer ganz héich sinn. Sou ee Wand trëtt an de Spéitphase vun der Stärenentwécklung op an ass zum Beispill fir d'Entwécklung vu planetareschen Niwwele verantwortlech.
* Bei **[[sonn]]enänlechen [[Haaptrei]]estäre** besteet de Wand aus geluedenen Deelercher, meeschtens Protonen an Elektronen. Sou ee Wand, wéi de Sonnewand gëtt haaptsächlech duerch déi extreem Temperature vun der Korona vun e puer Millioune Kelvin ugedriwwen. Deen dobäi aktive Gasdrock beschleunegt de Wand op e puer honnert km/s. Eis Sonn verléiert all Joer ongeféier 10−14 Sonnemassen. Hire Wand huet dofir keen Afloss op den Entwécklungswee vun der Sonn.
* Bei munneche Stärentyppen, wéi bei den **[[T-Tauri-Stär]]en**, kann de Wand d'Form vun Jets hunn. Dobäi gëtt en Deel vum Material dat op de Stär fält vun engem Magnéitfeld ofgeleet a laanscht d'Polachs ewechgeschleidert.

Wärend de Stärewand am Haaptreiestadium kee groussen Afloss op d'Entwécklung vum Stär huet, ginn déi spéider Stadien dovu staark beaflosst. Vill masseräich Stäre ginn um Enn vun hirem Liewen doduerch wäiss Zwergen, amplaz als Supernova z'explodéieren, well si ze vill Mass verluer hunn.
Giacobiniden

De Meteorstroum vun de **Giacobiniden**, och wéinst sengem Radiant **Draconiden** genannt, ass am Zäitraum vum 6. bis zum 10. Oktober aktiv an huet säi Maximum den 8. Oktober.

De Mammekoméit vun de **Giacobiniden** ass den 21P/Giacobini-Zinner, deem seng Bunn quasi duerch d'Äerdbunn zitt. All 13 Joer (zwou Ëmlafperiode vum 21P/Giacobini-Zinner) komme sech den 21P/Giacobini-Zinner an d'Äerd zimmlech no, woubäi sech d'Äerd duerch d'Deelchewollek vum Koméit beweegt. Sou koum et an de Joren 1933, 1946, 1985 an 1998 zu ville Meteoren. Am Joer 1933 waren dat der mat ongeféier 400 an der Minutt besonnesch vill.

Vu Mëtteleuropa aus ass de Radiant zirkumpolar, a sou d'ganz Nuecht iwwer gutt ze gesinn.
## Kuckt och

* Meteorstréim
Eta-Lyriden

Bei den **Eta-Lyriden** handelt et sech ëm ee Meteorstroum dee vu Mëtteleuropa aus gutt ze gesinn ass. De Radiant läit am ëstlechen Areal vum Stärebild Lyra, ongeféier 8° nordëstlech vum Haaptstär Vega.

De Mammekierper vun den Eta-Lyriden ass de Koméit C/1983 H1 IRAS-Araki-Alcock, deen am Mee 1983 no laanscht d'Äerd gezunn ass. Am selwechte Joer goufe Meteore vun den Eta-Lyride vu villen Observatiounsgruppe gesinn, woubäi déi héchst registréiert ZHR bei 5,1 Meteore pro Stonn louch.
Oncourt

**Oncourt** ass eng franséisch Gemeng an de Vogesen an der Regioun Grand Est.

Duerch d'Gemeng leeft d'Avière. D'Uertschaft läit um westleche Bord vum grousse Staatsbësch mat dem Numm *Forêt Domaniale de Souche Thaon*.

## Nopeschgemengen

*Mazeley
*Gigney
*Frizon
*Thaon-les-Vosges
Pallegney

**Pallegney** ass eng franséisch Gemeng an de Vogesen an der Regioun Grand Est.

Pallegney läit am Dall vum Durbion. An der aler Millen ass haut eng *Auberge a Gîte rural*.

An Oste vu Pallegney läit e grousse Bëschmassiv mam Numm *Bois d'Evreux* an am Süde läit de *Bois de la Foresterie*.

## Biller

Fichier:Pallegney, Mairie.jpg|D'Gemeng
Fichier:Pallegney, Église Saint-Luc.jpg|D'Kierch Saint-Luc
Fichier:88-Pallegney.png|Lokalisatioun vun der Gemeng am Departement an a Frankräich


## Nopeschgemengen
*Zincourt
*Hadigny-les-Verrières
*Domèvre-sur-Durbion
*Vaxoncourt
Juni-Lyriden

Bei de **Juni-Lyriden** handelt et sech ëm ee Meteorstroum dee gutt vu Mëtteleuropa aus ze gesinn ass. Fir d'éischt gouf hien am Joer 1966 observéiert..

De Radiant vun de Juni-Lyride läit am Stärebild Lyra, e puer Grad südlech vum Haaptstär Vega. Gewéinlech huet dëse Stroum eng kleng Meteorrat vu knapps 5 Meteoren pro Stonn, trotzdeem gëtt et och hei Ausnamen. Fir d'lescht konnten am Joer 1996 verschidden Observateuren eng méi héich Rat gesinn.
Nusakan (Stär)

Den **Nusakan** ass den Numm vum Stär β Coronae Borealis (Beta Coronae Borealis) am Stärebild Corona Borealis. Den Nusakan huet eng visuell Magnitude vu +3,68&nbsp;mag a gehéiert zu der Spektralklass F0. Hien ass 114 Liichtjoer wäit ewech an huet déi 26-fach Liichtkraaft vun eiser Sonn an e Magnéitfeld, dat 10.000-mol méi staark ass.

Den Numm kënnt aus dem Arabeschen *Kas al Masakin*, wat iwwersat *Schuel* oder *Schossel* heescht.

**[[Koordinaten]]**

* Rektaszensioun: 15h27m49.7s
* Deklinatioun: +29 Grad 6'21"
Sextans (Stärebild)

De **Sextans** ass e Stärebild an der Géigend vum Himmelsequator.

## Beschreiwung
De Sextans ass en onschäinbaart Stärebild, dat um Nuetshimmel kaum z'erkennen ass. Nëmmen ee vu senge Stären ass méi hell wéi déi 5. Gréissteklass. De Sextans läit tëscht dem markante Leo (Léiw) an der laang gestreckter Hydra (Waasserschlaang).

Am Sextants sinn en ettlech Galaxien.

## Geschicht
D'Stärebild gouf am Joer 1690 vum Danzeger Astronom Johannes Hevelius agefouert. Et soll de Sextant duerstellen, mat deem hien d'Stärepositioune vermooss huet.

Virum Hevelius hat de Pater Antoine de Rheita 1643 d'Stäre vun där Himmelsregioun zum *Schweessduch Christi* zesummegefaasst. Dësen Numm konnt sech awer net duerchsetzen.

## Himmelsobjeten
## Stären

Den hellste Stär am Sextans ass den α Sextantis, hien ass 287 Liichtjoer vun eiser Äerd ewech. Et handelt sech ëm ee Stär, dee blowäiss liicht, a gehéiert zu der Spektralklass A0 III. Seng Uewerflächentemperatur ass 15.000 Grad Celsius.

### [[Duebelstär]]en

Den γ Sextantis ass en Duebelstäresystem op enger Distanz vun 262 Liichtjoer. Déi béid Komponente si Stären, déi blo-wäiss liichten a gehéieren zu de Spektralklassen A1 an A4. Hire klenge Wénkelofstand miesst nëmmen 0,6 Bousekonnen.

D'System 35 Sextantis läit 800 Liichtjoer vun eis ewech a besteet aus zwéi Stären, déi orange liichten an zu de Spektralklasse K3 a K0 gehéieren.

### Verännerlech Stären

De β Sextantis läit 345 Liichtjoer vun eis ewech an ass e verännerleche Stär vum Typ α2 Canis Venaticorum.

### [[Messier-Katalog|Messier]]- an [[New General Catalogue|NGC-Objeten]]

Den NGC 3115 ass eng Galaxie, déi op der Kant läit a 25 Millioune Liichtjoer wäit ewech ass, d.&nbsp;h., mir gesinn d'Galaxie vun der Säit.

D'Galaxien NGC 3156, NGC 3165, NGC 3166 an NGC 3169 maachen eng Grupp vu Galaxien op enger Distanz vu 60 Millioune Liichtjoer. D'Galaxien NGC 3166 an NGC 3169 si nëmme ronn 50.000 Liichtjoer vuneneen ewech. Wéinst der Gravitatiounwierkung beaflosse si sech géigesäiteg an hire Strukturen.

Well d'Galaxiëgrupp relativ wäit ewech ass an domat liichtschwaach ass, brauch ee fir eng Observatioun e groussen Teleskop.

## Kuckt och

## Um Spaweck
NGC 3344

Den **NGC 3344** ass eng Spiralgalaxie vum Typ **Sc II** am Stärebild Leo Minor an ass ronn 25 Millioune Liichtjoer vun der Äerd ewech. Den NGC 3344 huet eng Wénkelausdeenung vu 7,1 × 6,5 Bouminutten an eng visuell Magnitude vu +9,70&nbsp;mag.

## Entdeckung
D'Galaxie NGC 3344 gouf de 6. Abrëll 1785 vum däitsch-britteschen Astronom Wilhelm Herschel entdeckt.
## Kuckt och

## Um Spaweck

*  GoBlack
*  Sternbild Kleiner Löwe
*  NOAO
*  DSS Images for NGC 3300 through NGC 3399
*  SEDS
*  NASA/IPAC EXTRAGALACTIC DATABASE
Eschweiler (Oochen)

**Eschweiler** (op Latäin *Ascvilare*, dial. *Aischwiile*), ass eng däitsch Stad am Regierungsbezirk Köln an Nordrhein-Westfalen.

## Geographie
Eschweiler läit direkt an der Euregio Meuse-Rhäin, am Dreilännereck Däitschland–Belsch–Holland, an zwar an der Noperschaft vum Nationalpark Äifel.

Am Joer 2006 ass d'Zuel vun den Awunner 55.646. Si verdeele sech op eng Fläch vu 76,56&nbsp;km².


Image:HausKambach01.jpg|Haus Kambach
Image:BurgRoethgen01.jpg|Burg Röthgen
Image:Eschweiler Hauptbahnhof EG.jpg|Haaptgare
Image:Eschweiler Lederpieta.jpg|Lieder-Pieta


## Um Spaweck
NGC 1931

Den **NGC 1931** ass e  Reflexiouns- an Emissiounsniwwel am Stärebild Auriga. Den Objet huet eng Wénkelgréisst vun 3,0'&nbsp;×&nbsp;3,0' an eng visuell Magnitude vu +10,10&nbsp;mag bei enger Distanz zu der Äerd vu 7.000 Liichtjoer.

## Kuckt och

## Um Spaweck

* SIMBAD Query
* Artikel a Biller zu NGC 1931 op wikisky.org
* http://spider.seds.org/ngc/revngcic.cgi?NGC1931SEDS
* http://aladin.u-strasbg.fr/java/alapre.pl?NGC1931
* https://web.archive.org/web/20200918090026/https://skyview.gsfc.nasa.gov/current/cgi/runquery.pl?Interface=quick&VCOORD=NGC1931&SURVEY=Digitized+Sky+Survey
* NGC/IC Projet
*  ''NGC 1931'' an der NASA Extragalactic Database
NGC 2281

Den **NGC 2281** ass en Oppene Stärekoup am Stärebild Auriga. Den NGC 2281 huet eng Wénkelausdehnung vu 15.0' × 15.0' an eng visuell Magnitude vu +5,4&nbsp;mag.

**[[Koordinaten]]** (Equinoxe J2000.0)
* Rektaszensioun: 6h48m18.00s
* Deklinatioun: +41°05'00.0"
Elnath (Stär)

Den **Elnath** ass de Stär β Tauri (Beta Tauri). Den Elnath ass e blowäisse Stär vun der Spektralklass B7. Seng visuell Magnitude ass +1,7&nbsp;mag. Den Elnath läit 180 Liichtjoer vun eis ewech an huet eng absolut Hellegkeet vu -2,1&nbsp;mag.

*[[Koordinaten]]* (Equinoxe J2000.0)

* Rektaszensioun: 5h26m18s
* Deklinatioun: +28°36'27"
Naturgaart

En **Naturgaart** ass e Gaart, deen nieft senger estheetescher Funktioun naturno ugeluecht ass mat méiglechst heemesche Planzen, respektiv mat souer, déi der Déierewelt e Liewensraum bidden.
Den Trend zum Naturgaart dee licht an der Rei ze halen ass, deen zousätzlech nach Käschte spuert, ass an den 1980er Joren opkomm. Allerdéngs ass eng Wiss déi net geméit ass oder wëll wiisst nach keen Naturgaart.

Fir vill Aarten an engem naturnoe Gaart ze hunn, soll en Naturgaart no Méiglechkeet verschidde Liewensraim, wéi zum Beispill eng Blummewiss, wëll Heckentraisch oder en Naturweier bidden. Eng besonnesch aarteräich Flora entwéckelt sech op dréchnen, nierstoffaarme Biedem. Duerch eng Iwwerdüngung sinn allerdéngs séier Planze wéi d'Pissblumm oder d'Brennnessel am Virdeel.

Am Naturgaart hunn Onkrautgëfter, cheemesch Düngemëttel a Schleekegëfter näischt verluer. Par Konter gehéieren e Kompostkoup, e Reefaass, Verstoppméiglechkeete fir Buedemdéieren, Naschtkëschte fir Vullen oder wëll Beien, e Koup mat doudegem Holz fir kleng Liewewiesen, eng Dréchemauer oder en Naturweier dozou. Dacks ginn och d'Diech oder d'Fassade vum Haus begréngt. Versigelt Fläche ginn am naturnoe Gaart méiglechst kleng gehalen, fir d'Waasserduerchlässegkeet z'erhalen. En Naturgaart ka sou e klenge Bäitrag zum Ëmwelt- an Naturschutz leeschten.

En Naturgaart ass eigentlech och automatesch e kannerfrëndleche Gaart, an deem si nach e Stéck Natur hautno erliewe kënnen.

## Um Spaweck
Vaxoncourt

**Vaxoncourt** ass eng franséisch Gemeng an de Vogesen an der Regioun Grand Est.

Vaxancourt läit am Dall vum Durbion an d'Gemengegrenz stéisst un de rietsen Uwänner vun der Musel an de Canal de l'Est, an un den norwestleche Bord vum Bëschmassiv *Bois de la Foresterie*.

De *Ruisseau des Étangs* leeft zu Vaxoncourt an den Durbion

Si ass un d'Stroossennetz ugeschloss iwwer d'Departementale D10.

### Geschichtleches
*Zillen, an e stengenen Altor déi do fonnt goufe, sinn Zeien aus der Réimerzäit 
*Vaxoncourt gëtt 1287 ernimmt als *Seigneurerie de Vaconcourt* déi zum Bistum Metz gehéiert huet.

## Nopeschgemengen

*Igney
*Zincourt
*Châtel-sur-Moselle
*Girmont
### Ernimmenwäertes
*Eng Boubréck mat véier Béi vun 1804
*D'Gemengenhaus vun 1882
*Schoule vun 1828 an 1882
*D'neogotesch Kierch *Saint-Martin* vun 1868
*De Kräizwee vu 1582
Igney

* Igney, franséisch Gemeng am Departement Meurthe-et-Moselle
* Igney, franséisch Gemeng am Departement Vosges
Villoncourt

**Villoncourt** ass eng franséisch Gemeng an de Vogesen an der Regioun Grand Est.

Villoncourt läit am Dall vum Durbion an um westleche Bord vum grousse Bëschmassiv *Forêt de Padoux*.

D'Uertschaft ass un d'Stroossennetz ugeschloss iwwer d'Departementale D10.

## Biller

Fichier:Villoncourt, Église Saint-Sylvestre.jpg|D'Kierch Saint-Sylvestre
Fichier:Villoncourt, Mairie.jpg|D'Gemeng
Fichier:Population - Municipality code 88509.svg|Bevëlkerungsentwécklung
Fichier:Map commune FR insee code 88509.png|Lokalisatioun vu Villoncourt an den Nopeschgemengen


## Nopeschgemengen
*Sercoeur
*Dignonville
*Bayecourt
*Badménil-aux-Bois

### Ernimmenwäertes
*D'Kierch *Saint-Sylvestre* aus dem 19. Joerhonnert
FC Metz

De **Football Club de Metz** ass e franséische Foussballclub vu Metz.

Zanter der Grënnung huet de Veräin ëmmer éischt- oder zweetklassesch gespillt. 2012/13 wäert den FC Metz fir déi éischt Kéier an der Veräinsgeschicht drëttklassesch spillen.

Zu de gréissten Erfolleger gehéieren eng zweet Plaz an der Ligue 1 1998, an dräi Coupen, 1984, 1988 an 1996.

## Um Spaweck

 Offiziell Websäit vum FC Metz
Infrastruktur

De Begrëff **Infrastruktur** kann an zwou grouss Kategorien opgedeelt ginn, déi sech vun hirem Gebrauch an Zil hier vuneneen ënnerscheeden.

## Militäresch Infrastrukturen
Zu de militäreschen Infrastrukture gehéieren all d'Installatiounen an territorial Organisatiounen, déi fir de Fonctionnement vun der Sträitmuecht vun engem Land néideg sinn. Dozou gehéiert den Opbau, den Ënnerhalt, d'Rekrutement an d'Instruktioun an den Arméien, grad sou wéi d'Kasären oder d'Base wéi Militärfluchhäfen a Schëffshäfen, déi ausschliisslech vun der Arméi, der Loftwaff oder der Krichsmarine gebraucht ginn.

## Zivil Infrastrukturen
Zu den zivillen Infrastrukture vun engem Land gehéiere mat hiren Ënnerdeelungen all déi Installatiounen an Organisatiounen, déi näischt mam militäresche Beräich ze dinn hunn oder net exklusiv vun der Arméi benotzt ginn.

Dozou zielen an éischter Linn Infrastrukturen, déi wichteg si fir d'Economie, d'Gesondheet an d'alldeeglecht Liewen an engem Land, an déi op ideologeschen a politeschen Iwwerleeungen an Noutwennegkeete baséieren. Si vermësche sech am Prinzip mat villen techneschen, medezineschen, industriellen, oder och reliéisen Infrastrukturen.

### Technesch Infrastrukturen
* Stroossen
* Eisebunnen
* Waasserstroossen
* Fluchhäfen

### Industriell Infrastrukturen
* Schmelzen
* Gaswierker
* Raffinerien
* Atomkraaftwierker

### Medezinesch Infrastrukturen
* Spideeler

### Sportsinfrastrukturen
* Stadionen
* Vëlodromen

### Reliéis Infrastrukturen
* Kierchen
* Pilgerplazen

## Um Spaweck
Rotanev (Stär)

De **Rotanev** ass de Stär β (beta) Delphini am Stärebild vum Delphinus. Den Numm krut de Stär vum italieeneschen Astronom Niccolo Cacciatore, deem säin Nonumm latäiniséiert *Venator* (Jeeër) heescht. Vun hannen no vir gelies heescht Venator **Rotanev** *(kuckt och [[Sualocin (Stär)|Sualocin]])*.

De Rotanev gehéiert zu der Spektralklass F5IV, an en huet eng visuell Magnitude vu +3,63&nbsp;mag. De Rotanev ass 97 Liichtjoer vun eiser Äerd ewech.

**[[Koordinaten]]** fir d'Equinoxe J2000.0:

* Rektaszensioun: 20 h 37 m 33.00 s
* Deklinatioun: +14°35'43.0"
Delphinus (Stärebild)

Den **Delphin** (latäin: **Delphinus**) ass e Stärebild an der Géigend vum Himmelsequator.

## Beschreiwung
Den Delphin ass e klengt, awer däitlecht Summerstärebild, dat d'Form vun enger Raut huet. Et steet nordwestlech vum helle Stär Atair am Aquila (Aadler) a kann dofir liicht fonnt ginn.

Wéinst senger Positioun um Himmelsequator kann et op der ganzer Welt gesi ginn.

## Geschicht
Den Delphin gehéiert zu de klasseschen 48 Stärebiller vun der Antiquitéit, déi schonn de Ptolemäus kannt huet.

D'Nimm Sualocin a Rotanev, sti fir déi hellst Stären a ginn op den italieeneschen Astronom Niccolo Cacciatore zeréck, dem Nofollger vum Giuseppe Piazzi am Observatoire vu Palermo. Liest een d'Stärennimm hannerzeg, ergëtt sech doraus „Nicolaus Venator“ eng laténgesch Form vum Cacciatores sengem Numm. Hien huet déi Nimm am Joer 1814 an ee Stärekatalog agedroen, an huet sech op déi Aart a Weis gläich zweemol um Himmel veréiwegt. Hien ass bis elo deen eenzegen Astronom deem sou eppes gelongen ass.

## Himmelsobjeten

### Stären

De β&nbsp;Delphini (Rotanev), den hellste Stär am Delphinus, ass 80 Liichtjoer vun eis ewech. Hie gehéiert zu der Spektralklass F5 IV.

### [[Duebelstär]]en

Den zweethellste Stär α Delphini (Sualocin) ass e Méifachstäresystem, dat aus sechs Komponente besteet, déi ronn 200 Liichtjoer vun eiser Äerd ewech sinn. D'Stäre stinn allerdéngs sou no beieneen, datt se nëmme mat engem groussen Teleskop z'observéiere sinn.

Den γ Delphini ass en Duebelstäresystem op enger Distanz vun 105 Liichtjoer. Déi béid Komponente gehéieren zu de Spektralklasse K0 an F7.

### [[Verännerleche Stär|Verännerlech Stären]]

Den R Delphini ass e verännerleche Stär vum Typ Mira dee seng Hellegkeet bannent enger Zäit vun 285,5 Deeg staark verännert

### [[Messier-Katalog|Messier]]- an [[New General Catalogue|NGC]]-Objeten

De Kugelstärekoup 7006 ass mat 185.000 Liichtjoer extreem wäit ewech.

## Kuckt och

## Um Spaweck
*  Astronomie.de: D'Stärebild Delphinus
Sualocin (Stär)

De **Sualocin** ass de Stär α (Alpha) Delphini am Stärebild Delphinus. 
Den Numm krut de Stär vum italieeneschen Astronom Niccolo Cacciatore, deem säi Virnumm latäiniséiert *Nicolaus* heescht. Vun hannen no vir gelies gëtt Nicolaus **Sualocin** *(kuckt och [[Rotanev (Stär)|Rotanev]])*.

De Sualocin gehéiert zu der Spektralklass B9IV. Hien huet eng visuell Magnitude vu +3,77&nbsp;mag. De Sualocin ass ronn 240 Liichtjoer vun eis ewech.

**[[Koordinaten]]** (Equinoxe J2000.0)

* Rektaszensioun: 20h39m38.30s
* Deklinatioun: +15°54'43.0"
NGC 6891

Den **NGC 6891** ass e planetareschen Niwwel am Stärebild Delphinus. NGC 6891 huet eng Wénkelausdehnung vun 0,33'&nbsp;×&nbsp;0,30' an eng visuell Magnitude vu +10,5&nbsp;mag.

De planetareschen Niwwel gouf den 22. September 1884 vum schotteschen Astronom Ralph Copeland entdeckt.
## Kuckt och

 
## Um Spaweck
* DSS Images for NGC 6800 through NGC 6899
* SEDS
NGC 7006

Den **NGC 7006** ass e Kugelstärekoup am Stärebild Delphinus. Den NGC 7006 huet en Duerchmiesser vun 2,8' an eng visuell Magnitude vu +10,60&nbsp;mag.

**[[Koordinaten]]** (Equinoxe J2000.0)
* Rektaszensioun: 21 01 30.00
* Deklinatioun: +16°11'00.0"
## Kuckt och
NGC 6934

Den **NGC 6934** ass e Kugelstärekoup am Stärebild Delphinus. Den NGC 6934 huet en Duerchmiesser vun 2' an eng visuell Magnitude vu +8,90&nbsp;mag.

**[[Koordinaten]]** (Equinoxe J2000.0)
* Rektaszensioun: 20 34 12.00 
* Deklinatioun: +7°24'00.0"
## Kuckt och
Alexander von Humboldt

Den **Alexander von Humboldt**, mam ganzen Numm *Friedrich Heinrich Alexander von Humboldt*, gebuer de 14. September 1769 zu Berlin, an do gestuerwen de 6. Mee 1859, war een däitschen Naturfuerscher.

Den Alexander von Humboldt huet mat de Resultater vu sengen Expeditiounen a Fuerschungsreese besonnesch um Gebitt vun der Geographie a Geologie grouss Unerkennung fonnt a vill nei Wëssensgebidder wéi d'Planzegeographie, d'Klimatologie, de Vulkanismus an den Äerdmagnetismus entscheedend markéiert.

## Um Spaweck
Kuelesak

De **Kuelesak** ass eng bekannt Donkelwollek um Himmel an nieft dem Päerdskappniwwel an dem Konusniwwel och ee vun de wéinegsten Objete vun dëser Aart mat engem eegenen Numm. De Kuelesak steet matzen an der südlecher Mëllechstrooss, tëscht de Stärebiller Crux (Kräiz vum Süden), dem Centaurus (Cen.) an der Musca (Méck). En ass 500-600 Liichtjoer vun eiser Sonn ewech a mécht en opfällegt "Lach" an der stäreräicher Ëmgéigend.

D'Aborigines an Australien kennen d'Rei vun den Donkelwolleke vum Stärebild Scutum am Norde bis erof bei de Kuelesack och als "de Emu" - mat dem Kuelesak als Kapp.

## Daten
* Himmelskoordinaten (J2000.0): RA = 12h 50m, Dekl. = -62°30'
* Himmelsausschnëtt 5 × 7°, entspriechend 30 × 35 Liichtjoer
* *net* am New General Catalogue enthalen, dofir keng Identifikatiouns-Nummer.

Den Astronom Kaveli Mattila konnt 1970 feststellen, datt den Donkelniwwel net ganz schwaarz ass, mä ganz schwaach liicht, ongeféier 10% vum Liicht vun der Mëllechstrooss, déi hannendru läit.

## Kuckt och
* Lëscht vun den Donkelniwwelen

## Um Spaweck
Wilhelm von Humboldt

De **Wilhelm von Humboldt**, mam ganzen Numm *Friedrich Wilhelm Christian Carl Ferdinand von Humboldt*, gebuer den 22. Juni 1767 zu Potsdam, a gestuerwen den 8. Abrëll 1835 zu Berlin-Tegel, war en däitsche Geléierten, Staatsmann an ee vun de Grënner vun der *Universitéit Berlin*, der haiteger Humboldt-Universitéit Berlin.

Anescht wéi säi Brudder Alexander huet de Wilhelm sech méi mat kulturwëssenschaftleche Saachen ofginn, wéi mat Staatstheorie, Sprooch, Bildungspolitik a Literatur a Konscht. Hie war och preiseschen Diplomat.

## Säi Liewen

## Säi Wierk

## Editiounen
* Albert Leitzmann, Bruno Gebhardt a Wilhelm Richter, Ed.: *Wilhelm von Humboldts Gesammelte Schriften, Im Auftrag der (Königlich) Preußischen Akademie der Wissenschaften*, Berlin 1903-1936, Nodrock: Walter de Gruyter Verlag, Berlin 1968, 17 Bänn.
** 1. Abteilung: Werke
** 2. Abteilung: Politische Denkschriften 
** 3. Abteilung: Tagebücher 
** 4. Abteilung: Politische Briefe

## Literatur

## Um Spaweck
Benedicte Weis

D**'Benedicte Weis**, gebuer den 22. August 1949 an der Stad Lëtzebuerg, ass eng lëtzebuergesch Molerin a Sculptrice.

## Wierker
### Skulpturen
* *[[Saltimbanques]]* op der Theaterplaz an der Stad Lëtzebuerg (Uewerstad)
* *[[Charlotte vu Lëtzebuerg|Grande-Duchesse Charlotte]]* am Sëtz vun der Spuerkeess an der Stad Lëtzebuerg (Garer Quartier)
* *L'éclosion* an der Gemeng zu Hesper
* Monument Victor Abens zu Veianen

## Kuckt och
* Lëscht vu lëtzebuergesche Konschtschafenden

## Um Spaweck
www.benedicteweis.lu
Vuelta Ciclista a Castilla y León

D**'Vuelta Ciclista a Castilla y León** ass eng Etappecourse mam Vëlo, déi an der autonomer Gemeinschaft Kastilien-León (sp: *Castilla y León*) a Spuenie gefuer gëtt.

Vun 1986 bis 1988 ass dës Manifestatioun a Form vun engem Challenge mat méi Courssen disputéiert ginn

Organisateur vun der Course ass zanter 1991 de *Club Ciclista Cadalsa* vun der Entreprise *Cadalsa Sport* mat Sëtz zu Valladolid.

Zanter 2005 gehéiert d*'Vuelta Ciclista a Castilla y León* zum *[[UCI Europe Tour]]* an ass zanterhier an der Kategorie 2.1 klasséiert.

## D'Gewënner

## Um Spaweck

* Offiziell Websäit vun der ''Vuelta Ciclista a Castilla y León'' 
* De ''Club Ciclista Cadalsa'' op der Websäit vu ''Cadalsa Sport'' 
* Resulater vun der ''Vuelta Ciclista a Castilla y León'' op der Websäit vu ''Mémoire du Cyclisme''
Darwin (Australien)

**Darwin** ass déi gréisst Stad an Haaptstad am Northern Territory an Australien souwéi déi nërdlechst Groussstad vum Kontinent mat ça. 110.000 Awunner (Stand: Juni 2004).

Darwin gouf 1869 gegrënnt, a gouf bis haut dräimol vun Zyklone bal ganz zerstéiert.

Darwin gëllt als „d'Dier no Asien“ an d*'[[Arafura Games]]* ginn do ofgehalen. Et ass den Ausgangspunkt vun Touren an den Litchfield Nationalpark oder an de Kakadu Nationalpark. Vum Fluchhafen Darwin (Darwin International Airport) besti Fluchverbindungen zu anere Stied an Australien souwéi an Asien.

## Geschicht
Den 9. September 1839 sinn den John Clements Wickham an den John Lort Stokes op enger Vermiessungsfahrt an australesche Gewässer mat hirem Schëff der *[[HMS Beagle (1820)|HMS Beagle]]* an der Bucht vum haitegen Darwin gelant an hunn hir Ankerplatz *Port Darwin* nom jonken Charles Darwin genannt, deen zwëscht 1831 an 1836 u Bord vum Schëff d'Galapagosinsele bereest hat.

De 5. Januar 1869 gouf op där Plaz mat 135 Siidler *Palmerston* gegrënnt, genannt nom brittesche Premierminister Lord Palmerston, dat mam Uschloss un dat australescht Telegraphennetz a vereenzelt Goldfonder am Ëmland ëmmer méi Zoulaf krut, bis datt "Palmerston" 1911 als Haaptstad vum Nërdlechen Territoire dee bis 1978 nach zu Südaustralien gehéiert huet, erëm an *Darwin* ëmbenannt gouf.

Darwin huet am Verlaf vum Zweete Weltkrich u Bedeitung gewonnen, wéi et wéinst enger gefaarter japanescher Invasioun bis op 2.000 Awunner evakuéiert gouf, an eng Besatzung vun 32.000 alliéierten Zaldoten zu Darwin stationéiert gouf.

Den 19. Februar 1942 gouf d'Stad vun 242 japanesche Fligere bombardéiert, déi nieft de Bensinnslageren an der Stad och d'Géigend ëm den Hafe bal komplett zerstéiert hunn. Dësen Ugrëff huet mindestens 243 Zivilisten an Zaldoten d'Liewe kascht. Dat war zanter der Staatsgrënnung den éischten Ugrëff op australeschen Territoire.

## Um Spaweck
Tour et Taxis

**Tour et Taxis** (**Thurn en Taxis** op Hollännesch) ass en Ensembel vu Gebaier zu Bréissel, dee laanscht de *Bassin Vergote* vum Hafe vu Bréissel läit. Dat Ganzt läit an der Gemeng Molenbeek-Saint-Jean, op engem Terrain dee 37 ha grouss ass. Déi ganz Infrastruktur war geduecht fir de Wuerentransit, haaptsächlech vum Ausland, an an d'Ausland, tëscht dem Hafen, dem Schinnentransport , an dem Stroossentransport ze maachen, a gouf uganks vum 20. Joerhonnert opgeriicht.

Haut huet dësen industriellen a kommerzielle Komplex seng initial Funktioun verluer, an nodeem e sollt ofgerappt ginn, huet d'Fonderie sech dofir agesat datt e soll erhale bleiwen, a sou ass mat der Restauratioun ugefaange ginn.

De Komplex ass no Südosten op de ganzer Längt vum Bréisseler Hafe begrenzt. Am Nordosten an Nordweste ware Gleisinstallatiounen, déi an der Tëschenzäit ewechgerappt goufen, a vun der Strooss aus kënnt een iwwer d'rue Picard dohin.

## Geschichtleches
Am Joer 1897 krut d*Société du Canal et des Installations maritimes* vu Bréissel den Optrag fir de Kanal vu Willebroek ze moderniséieren, a si krut dofir eng Plaz bei Laeken déi virdrun der Famill Thurn und Taxis gehéiert hat. Et war eng 37 ha grouss Wiss, op där d'Postentreprise Thurn und Taxis hir Postkutschepäerd lafen hat. Dohier och den Numm Tour et Taxis vun der Plaz.

1904 gouf mat der Konstruktioun vun dëser multimodaler Plattform ugefaangen, déi haaptsächlech am Déngscht vun der Douane stoung.

Eng Serie vun imposante Gebaier gouf tëscht 1904 an 1907 gebaut, dorënner den *Entrepôt Royal*, den *Hôtel de Douanes*, en *Entrepôt spécial*, en *Hangar de transbordement* an en Hangar fir geféierlech Produkter. D'Pläng fir dat Ganzt ware vum Architekt Ernest Van Humbeek. Déi grouss Fassade sinn an Zillen an am Bloe Stee gebaut.

Gläichzäiteg huet d'SNCB eng nei Marchandisegare gebaut. Dës Gare maritime déi tëscht 1902 an 1910 opgeriicht gouf war op 4 ha verspreet, a war sou ugeluecht datt e puer Zich matenee konnte gelueden oder eidel gemaach ginn.

Am Komplex deen 1980 zougemaach gouf, hu virdru bis zu 2.500 Leit geschafft.

En ettlech Fabrécken déi haaptsächlech op Export geschafft hunn, hu sech am Laf vun der Zäit ronderëm installéiert.

No 1980 waren do nach en ettlech kulturell Aktivitéiten, a wéi d'Gespréich opkoum datt sollt ofgerappt ginn, huet d'Associatioun La Fonderie , ënnerstëtzt vun TICCIH , ICOMOS a World Monument Watch , e klenge Krich musse féiere fir datt dat Ganzt soll erhale bleiwen.

De Restauratiounsprojet war net vun haut op mar ze realiséieren, mä an der Tëschenzäit sinn d'Haaptgebaier, den *Entrepôt Royal* an d' *Gare maritime*, sou wéi och epuer méi klegn Niewegebaier, fäerdeg restauréiert, wou eng Rëtsch Entreprisen, Geschäfter an Horeca-Betriber sech installéiert hunn . Een Deel vum Gebai ass fir Ausstellungen a kulturell Evenementer reservéiert.

## Um Spaweck

* Offiziell Websäit vun ''Tour & Taxi''
Pine Creek

**Pine Creek** ass eng Gemeng am Gebitt vun der Stad Katherine am Nërdlechen Territoire, Australien.

Zu Pine Creek hunn am Joer 2001, 665 Leit gewunnt.

Pine Creek läit um Stuart Highway, deen Adelaide mat Darwin verbënnt.

E puer Manifestatioune sinn all Joer zu Pine Creek, fir d'Uertschaft an der Géigend méi bekannt ze maachen. Zum gréissten Deel sinn et Renn- oder Rodeomanifestatiounen.

## Geschicht
D'Uertschaft gouf am Joer 1870 gegrënnt wärend der Ariichtung vun der Overland Telegraph Line, déi Adelaide telegraphesch mat Darwin verbanne sollt. Nodeem een Aarbechter 1871 an engem Lach fir ee vun de Maste Gold fonnt hat, ass een neie Goldrausch an Australien ausgebrach.

## Um Spaweck
Snowy Mountains

D**'Snowy Mountains** sinn déi héchst Bierger vum australesche Kontinent. An de Snowy Mountains läit den héchsten australesche Bierg, de Mount Kosciuszko mat enger Héicht vun 2.228 Meter AHD am Kosciuszko National Park.

## Iwwerbléck
D'Snowy Moutains leien am Südoste vun&nbsp;Australien an de Bundesstaate Victoria an New South Wales, südwestlech vu Canberra.&nbsp;D'Snowy Mountains sinn en Deel vun den australeschen Alpen déi an der Great Dividing Range leien. Dat ass eng Biergkett laanscht d'Küst, déi sech vum Norde vu Queensland op der Ostküst erof bis no Victoria zitt. Déi héchst Plaze gi bis iwwer d'Bëschgrenz ewech. Vill Séie sinn Zeie vu mächtege Gletscheren, die wärend der Äiszäit op de Bierger waren.

An de Snowy Mountains entsprangen d'Flëss Snowy River, Murrumbidgee a Murray. Un den Ufere liewen d'Aborigine zanter méi wéi 20.000 Joer.

D'Erfuerschung vun de Snowy Mountains huet 1835 ugefaangen. Bekannt goufen d'Snowies duerch een Dammprojet, de Snowy-Mountains-System. Et handelt sech dobäi ëm e Staudammprojet vum Snowy River, dee souwuel Drénkwaasser wei och Elektresch fir Canberra garantéiere sollt. 1949 gouf mat dem Projet ugefaangen. Dofir goufen 100.000 Leit agestallt, vun deenen zwéin Drëttel aus 30 anere Länner koumen.

140 Deeg am Joer läit Schnéi op de Biergspëtzen. Haut sinn d'Snowies den Zentrum vum australesche Wantersport. Bekannt Wantersportplaze sinn Thredbo, Falls Creek a Mount Hotham. D'Wantersportsaison dauert vu Juni bis Oktober.

## Literatur
* Andrew Barton Paterson: *"The Man From Snowy River"*, Neuauflage Indypublish 2003, ISBN 1404357491, (Verfilmung 1982)

## Um Spaweck
* Offiziell Säit vun der regionaler Snowy Mountains Touristenorganisatioun
Brisbane

**Brisbane** [] (vun den Australier *Brissie* genannt), ass d'Haaptstad vum Queensland am Nordoste vun Australien.

D'Stad läit do wou de Brisbane River an d'Korallemier leeft, an huet 1,73 Mio. Awunner (am Ballungsraum). Brisbane ass souwuel e kathoulesche wei och en anglikanesche Bëschofssëtz. Wirtschaftlech ass d'Pëtrolsindustrie wichteg. Am Joer 1824 gouf Brisbane als Strofkolonie gegrënnt a gouf nom deemolege Gouverneur vun New South Wales, dem Sir Thomas Brisbane benannt.

Brisbane ass virun allem wéinst sengen Héichschoule bekannt (ënner anerem d'University of Queensland, d'Queensland University of Technology an d'Griffith University), souwéi och fir d'Vakanzeparadäisser Sunshine Coast a Gold Coast, mat hirer Lag direkt op der Küst an dem allgemeng gudde Wieder.
## Um Spaweck
Tour de l'Ain

Den **Tour de l'Ain** ass eng Etappecourse mam Vëlo, déi am Departement Ain (Regioun Rhône-Alpes) a Frankräich gefuer gëtt.

1989 hunn d'Hären Maurice Josserand, Dante Lavacca an Armand Peracca den *Tour de l'Ain*, als Nofolleg vum *Prix de l'Amitié* an d'Liewe geruff.

1999 huet *Cyclisme Organisation* vu Saint-Denis-les-Bourg d'Organisatioun vum *Tour de l'Ain* iwwerholl.

Zanter 2005 gehéiert den *Tour de l'Ain* zum *[[UCI Europe Tour]]* an ass zanterhier an der Kategorie 2.1 agestuuft.

## Nimm vun der Course
* 1984 - 1988: **Prix de l'Amitié**
* Zanter 1989: **Tour de l'Ain**

## D'Gewënner

## Um Spaweck
* Offiziell Websäit vum ''Tour de l'Ain'' 
* Resultater vum ''Tour de l'Ain'' op der Websäit vu ''Mémoire du Cylisme''
Gatteo

**Gatteo** ass eng Gemeng an der Provënz Forlì-Cesena an der Regioun Emilia-Romagna (Italien).

Gatteo läit ongeféier 90&nbsp;km südëstlech vun der Stad Bologna a ronn 30&nbsp;km südëstlech vu Forlì. Den 31. Dezember 2004 goufen an der Gemeng 7.252 Awunner gezielt. D'Gemeng huet eng Fläch vu 14.1&nbsp;km².

### Uertschaften an der Gemeng
Gatteo - Fiumicino - Gatteo a Mare - Sant'Angelo

Gatteo grenzt un déi follgend Gemengen: Cesenatico, Gambettola, Longiano, Savignano sul Rubicone.

D'Gemeng Gatteo gouf populär duerch Gatteo a Mare, dat ongeféier 3&nbsp;km vum Zentrum vu Gatteo ewech läit.

## Demographesch Evolutioun

Colors=
 id:lightgrey value:gray(0.9)
 id:darkgrey value:gray(0.8)
 id:sfondo value:rgb(1,1,1)
 id:barra value:rgb(0.6,0.7,0.8)

ImageSize = width:455 height:303
PlotArea = left:50 bottom:50 top:30 right:30
DateFormat = x.y
Period = from:0 till:7000
TimeAxis = orientation:vertical
AlignBars = justify
ScaleMajor = gridcolor:darkgrey increment:500 start:0
ScaleMinor = gridcolor:lightgrey increment:100 start:0
BackgroundColors = canvas:sfondo

BarData=
 bar:1861 text:1861
 bar:1871 text:1871
 bar:1881 text:1881
 bar:1901 text:1901
 bar:1911 text:1911
 bar:1921 text:1921
 bar:1931 text:1931
 bar:1936 text:1936
 bar:1951 text:1951
 bar:1961 text:1961
 bar:1971 text:1971
 bar:1981 text:1981
 bar:1991 text:1991
 bar:2001 text:2001

PlotData=
 color:barra width:20 align:left

 bar:1861 from: 0 till:2943
 bar:1871 from: 0 till:3110
 bar:1881 from: 0 till:3313
 bar:1901 from: 0 till:3638
 bar:1911 from: 0 till:3692
 bar:1921 from: 0 till:3796
 bar:1931 from: 0 till:3773
 bar:1936 from: 0 till:3853
 bar:1951 from: 0 till:3943
 bar:1961 from: 0 till:4072
 bar:1971 from: 0 till:5020
 bar:1981 from: 0 till:5431
 bar:1991 from: 0 till:5879
 bar:2001 from: 0 till:6799

PlotData=

 bar:1861 at:2943 fontsize:XS text: 2943 shift:(-8,5)
 bar:1871 at:3110 fontsize:XS text: 3110 shift:(-8,5)
 bar:1881 at:3313 fontsize:XS text: 3313 shift:(-8,5)
 bar:1901 at:3638 fontsize:XS text: 3638 shift:(-8,5)
 bar:1911 at:3692 fontsize:XS text: 3692 shift:(-8,5)
 bar:1921 at:3796 fontsize:XS text: 3796 shift:(-8,5)
 bar:1931 at:3773 fontsize:XS text: 3773 shift:(-8,5)
 bar:1936 at:3853 fontsize:XS text: 3853 shift:(-8,5)
 bar:1951 at:3943 fontsize:XS text: 3943 shift:(-8,5)
 bar:1961 at:4072 fontsize:XS text: 4072 shift:(-8,5)
 bar:1971 at:5020 fontsize:XS text: 5020 shift:(-8,5)
 bar:1981 at:5431 fontsize:XS text: 5431 shift:(-8,5)
 bar:1991 at:5879 fontsize:XS text: 5879 shift:(-8,5)
 bar:2001 at:6799 fontsize:XS text: 6799 shift:(-8,5)

TextData=
 fontsize:S pos:(20,20)
 text:Date vum ISTAT



## Um Spaweck
* Offiziell Säit vun der Gemeng
Mataranka

**Mataranka** ass eng australesch Gemeng am Top End, am Nërdlechen Territoire.

## Allgemeng
D'Gemeng läit 420&nbsp;km südëstlech vun der territorialer Haaptstad Darwin an 107&nbsp;km südlech vu Katherine. Am Joer 2001 goufe bei der australescher Vollekszielung 461 Awunner gezielt.

Mataranka läit no beim Roper River an no bei de Mataranka Hot Springs.

D'Mataranka-Station ass en Deel vum Katherine Rural College vun der Charles Darwin University.

## Um Spaweck
La Baffe

**La Baffe** ass eng franséisch Gemeng an de Vogesen an der Regioun Grand Est.

La Baffe läit un de Quelle vum Ruisseau d'Argent engem Niewefloss vun der Musel op enger Héicht vu 400 Meter. Ëm déi ganz Uertschaft leie grouss Bëscher. Am Norden an Nordwesten ass de Gemengebësch vun Épinal, am Südwesten d*Forêt domaniale de Tannières* mat engem réimesche Sanctuaire vum Gott Merkur, am Süden a Südosten de Bësch *Les Grandes Hayes* duerch deen d'Vologne leeft, an am Osten d*'Forêt du Ménil*.

La Baffe ass un de Verkéier ugeschloss iwwer d'Departementale D11b.

### Nopeschgemengen

*Charmois-devant-Bruyères
*Le Roulier
*Docelles
*Cheniménil

### Ernimmenwäertes

*D'Uertschaft läit op der Streck vun engem Kiem dee vu Langres iwwer Bains-les-Bains op Deneuvre gaangen ass.
*D'Kierch *Assomption Notre-Dame* aus dem 19. Joerhonnert
Archettes

**Archettes** ass eng franséisch Gemeng an de Vogesen an der Regioun Grand Est.

Archettes läit um rietsen Uwänner vun der Musel un der Nationale 57 eng ronn 13&nbsp;km südlech vun Épinal.

Duerch d'Uertschaft leeft de Ruisseau d'Argent de westlech vun der Uertschaft vu riets an d'Musel leeft.

## Nopeschgemengen

* Arches
* Jarménil
* Pouxeux
* Dinozé

## Ernimmenwäertes

* D'Kierch *Saint-Léger* aus dem 19. Joerhonnert.
* Iwwerreschter vun engem réimesche Sanctuaire am Staatsbësch vun Tannières.
* De *Chêne de la Vierge* eng Pilgerplaz bei d'Muttergottes an deemselwechte Bësch. 
* D'Fielsen déi iwwer d'Strooss hänken
* D'Muselstrengten um Lieu-dit *Bazimpré*
 

*Lëscht vun den Uertschafte bei der Musel
Arnhemland

D**'Arnhemland**, am Northern Territory (Australien), ass ee Siidlungsgebitt vun den Aborigines a mat 97.000&nbsp;km² e bësse méi grouss wéi Portugal. Et läit un der Nordküst vum Kontinent, ronn 200&nbsp;km ëstlech vun der Stad Darwin.

Et liewen op dëser grousser Fläch knapps 20.000 Persounen.

D'Gebitt krut den Numm vum Schëff De Arnhem dat no der hollännescher Stad Arnhem am Gelderland gedeeft gouf, a mat deem den hollännesche Séifuerer Willem Joosten van Colster am Joer 1623 d'Géigend entdeckt huet.

Den Numm krut d'Gebitt zwar eréischt méi spéit vun engem englesche Fuerschungsreesenden a Kartograph, dem Matthew Flinders.

D'Arnhemland erstreckt sech vu Port Roper um Golf vu Carpentaria bis zum East Alligator River, wou et un de Kakadu-Nationalpark grenzt. D'Land gëtt vum Northern Land Council verwalt.

Zanter déi australesch Regierung d'Aborigines 1976 als Besëtzer vum Land unerkannt huet, liewen hei erëm méi Aborigines. Visiteure brauchen eng speziell Erlabnes vun den Aborigines vum Yolngu-Stamm, déi bis zu engem Joer am viraus ugefrot muss ginn. Bis op Gunbalanya an de Garig-Gunak-Barlu-Nationalpark ass dat ganz Gebitt fir Touriste praktesch komplett gespaart.

## Um Spaweck

*  En Artikel op ZEIT.DE iwwer d'Arnhemland
Grand Prix de Wallonie

De **Grand Prix de Wallonie** ass eng Vëloscourse vun engem Dag, déi an der Wallounescher Regioun an der Belsch gefuer gëtt.

Organisateur vun der Course ass d'A.s.b.l. *T.R.W.' Organisation* vu Mouscron.

Zanter 2005 gehéiert de *Grand Prix de Wallonie* zum *[[UCI Europe Tour]]* an ass zanterhier an der Klass 1.1. agestuuft.

## D'Gewënner

## Um Spaweck
* De ''Grand Prix de Wallonie'' op der Websäit vun ''TRW' Organisation'' 
* Resultater vum ''Grand Prix de Wallonie'' op der Websaït vu ''Mémoire du Cyclisme''
Philippe Gilbert

De **Philippe Gilbert**, gebuer de 5. Juli 1982 zu Verviers an der belscher Provënz Léck, ass e belsche Vëlossportler.

Am Ufank vun der Saison 2010, huet de Philippe Gilbert en Exploit fäerdeg bruecht dee just de Fons De Wolf als belsche Coureur 30 Joer virun him gemaach hat, nämlech a 6 vun de 7 Klassiken ënner den 10 Éischten ze sinn. 
## Palmarès
### [[2003]]
* 4. am Tour de l'Avenir
* 10. an der Trophée des Grimpeurs
* 14. am Tour du Haut-Var
* 14. am Tour de l'Ain
* 14. am Grand Prix d'Isbergues
* 20. am Grand Prix de Wallonie

### [[2004]]
* 1. a Paris-Corrèze
** 3. an der 1. Etapp vu Contres op Saint-Amand-Montrond (176,6&nbsp;km)
** 3. an der 2. Etapp vu Saint-Amand-Montrond op Châtel-Guyon (184,5&nbsp;km)
* 2. a Paris-Bruxelles
* 2. am Grand Prix de Wallonie
* 2. an der Trophée des Grimpeurs
* 3. am Ster Elektrotoer
* 4. am Tour Down Under
* 9. am Rothaus Regio-Tour
* 12. a Paris-Tours
* 13. an den HEW Cyclassics
* 14. a Milano-Sanremo
* 14. a Paris - Camembert
* 19. am Paris-Nice
* 32. am Giro d'Italia

### [[2005]]
* 1. am Tour du Haut-Var
* 1. an der Trophée des Grimpeurs
* 1. an der Polynormande
* 6. a Milano-Sanremo
* 8. an de Quatre jours de Dunkerque
* 8. am Grand Prix d'Isbergues
* 11. am Tour Méditerranéen
* 13. am Grand Prix Ouest-France
* 70. am Tour de France

### [[2006]]
* 1. am Omloop Het Volk
* 1. am Grand Prix de Fourmies
* 1. am Grand Prix de Wallonie
* 2. am Grand Prix d'Isbergues
* 2. an der Trophée des Grimpeurs
* 4. am Eneco Tour
* 9. an der Vuelta Ciclista a la Comunidad Valenciana
* 9. a Paris-Bourges
* 12. am Tour Méditerranéen
* 13. a Paris-Tours
* 110. am Tour de France

### [[2007]]
* 5. an der Volta ao Algarve
* 7. am E3 Prijs Vlaanderen
* 11. am Omloop Het Volk
* 16. a Liège-Bastogne-Liège
* 19. an der Flèche wallonne
* 84. an der Clásica Ciclista San Sebastián - San Sebastián (225&nbsp;km)
* Tour de France (net um Depart vun der 15. Etapp)

### [[2008]]
* 1. am Omloop Het Volk
* 1. am Paris-Tours (252&nbsp;km)
* 1. am Trofeo Mallorca vum Challenge Illes Balears (100&nbsp;km)
* 1. am Trofeo Soller vum Challenge Illes Balears (162,4 Km)
* 1. am Le Samyn (191&nbsp;km)
* 3. a Milano-Sanremo (298&nbsp;km)
* 4. am Trofeo Calvia vum Challenge Illes Balears (147,3&nbsp;km)
* 5. am Tour du Haut-Var (197,3&nbsp;km)
* 8. am Tour de Picardie
* 11. am Tour Down Under (1. am Biergklassement)
* 31. am Paris-Nice

### [[2009]]
* 1. am Ster Elektrotoer
* 1. an der Coppa Sabatini
* 1. am Giro di Lombardia
* 1. am Paris-Tours (230&nbsp;km)
* 1. am Giro del Piemonte
* 4. am Amstel Gold Race 2009
* 4. am Liège-Bastogne-Liège

### [[2010]]
* 1. am Amstel Gold Race (259&nbsp;km)
* 1. am Giro del Piemonte
* 1. am Giro di Lombardia (260&nbsp;km)
* 3. am Tour des Flandres
* 3. am Gent-Wevelgem
* 4. am Tour de Belgique
**1. an der 1. Etapp
* 4. am Liège-Bastogne-Liège
* 6. an der Flèche wallonne
* 9. am Milano-Sanremo

### [[2011]]
* 1. am Montepaschi Strade Bianche
* 1. am Brabantse Pijl (201,1&nbsp;km)
* 1. am Amstel Gold Race
* 1. am Tour des Flandres
* 1. am Liège-Bastogne-Liège
* 87. am Tour de France 2011
** 1. an der 1. Etapp
## 2012 bis haut

## Um Spaweck

* Offiziell Websäit vum Philippe Gilbert
Adelaide

**Adelaide** [] ass d'Haaptstad vum australesche Bundesstaat Südaustralien.

## Iwwerbléck
Adelaide ass eng Küstestad um Saint-Vincent-Golf a gouf vum éischte Gouverneur vum Staat, dem Kapitän John Hindmarsh, den 28. Dezember 1836 no der englescher Kinnigin Adelaide genannt. Si war d'Fra vum brittesche Kinnek Wëllem IV.

Am Géigesaz zu de Stied Sydney, Hobart an nach villen aneren, ass Adelaide net als Strofkolonie entstanen.

Zu Adelaide gëtt ee grousse Wäert op Kultur geluecht, soudatt een d'Stad an Australien och als "festival city" kennt. Dobäi gëtt Adelaide och nach „city of churches“ (Stad vun de Kierchen) genannt. Zu Adelaide ginn och vill sportlech Manifestatiounen ofgehalen.

D'Stad Adelaide besteet eigentlech nëmmen aus dem Stadkär am Parkrank. Adelaide ass ënnerdeelt an Adelaide an North-Adelaide. Adelaide selwer huet nëmme 17.500 Awunner. Déi ronn 250 Uertschaften, déi ronderëm leie ginn awer meeschten zum Bezierk vun der Stad gerechent.

## Geschicht
Virun der Besiidlung duerch d'Europäer hunn am Gebitt vum haitegen Adelaide ronn 300 Aborigines vum Kaurna-Stamm gelieft. Déi, déi déi ageschleefte Krankheeten iwwerlieft hunn, goufe spéider an der Géigend vun Port Lincoln ugesidelt.

1627 kartographéiert den Hollänner Pieter Nuyts d'Küst vu Südaustralien.1802 goufen des Küsten dann erfuerscht, allerdéngs duerch d'Briten. De Colonel William Light, Surveyor-Generol vu Südaustralien, huet den 10. Februar 1837 eng Plaz ça. 10&nbsp;km am Land eran um River Torrens fir de Bau vun der Haaptstad vun der neier Kolonie bestëmmt. Dem Colonel Lights senger Wäitsiicht sinn déi breet Stroossen am Schachbrietmuster a grouss Parkanlagen ze verdanken.

## Um Spaweck